**უმაღლესი ლიგა მოკვდა, გაუმარჯოს პრო ლიგას**

**პირველი ეტაპი**

საქართველოს ფეხბურთის ფედერაცია საგანგებო განცხადებას აკეთებს. საქართველოში ფეხბურთი აღარ იქნება. შიდა ჩემპიონატის თამაშებზე მცირე მოთხოვნის გამო, ფედერაციის გადაწყვეტილებით უმაღლესი ლიგა აღარ ჩატარდება. ფეხბურთის განვითარება ჩვენი ქვეყნის პრიორიტეტი აღარ იქნება და რესურსი, რომელიც ფეხბურთს ხმარდებოდა სხვა სფეროებს მოხმარდება. დაიშლება კლუბები, დაითხოვენ ფეხბურთელებს, მწვრთნელებს. კლუბების კუთვნილი სტადიონების სანაცვლოდ შემუშავდება ტერიტორიის უფრო საინტერესოდ გამოყენების გეგმა, მაგალითად დინამოს სტადიონის მაგივრად აშენდება მულტიფუნქციური სავაჭრო ცენტრი, რადგან ეს წაადგება საქართველოს ეკონომიკას და თანაც მოსახლეობაში არსებობს ამის მოთხოვნა.

განცხადებას მეტი დამაჯერებლობისთვის მოჰყვება ბევრი სხვადასხვა ინტერნეტ საინფორმაციო სააგენტოს სტატია მათ შორის უეფას ოფიციალურ გვერდის, სხვადასხვა სპორტის ექსპერტები სატელევიოზიო და რადიო გადაცემებში დააფიქსირებენ საკუთარ აზრს.

კამპანია ფეისბუქსა და სხვადასხვა სივრცეებში გამოიწვევს საპასუხო ბუნებრივ კომუნიკაციას ჩვეულებრივი მოქალაქეებისგან. რა თქმა უნდა, გამოჩნდება უამრავი ადამიანი, რომელიც გააპროტესტებს ფედერაციის ამ გადაწყვეტილებას და დააფიქსირებს აზრს, რომ დაუშვებელია საქართველოში ფეხბურთის განადგურება.

როდესაც საპროტესტო ტალღა პიკს მიაღწევს და მოსახლეობა ერთი აზრის გარშემო გაერთიანდება, ქართული ფანკლუბების საშუალებით დინამო არენაზე დავგეგმავთ აქციას სახელწოდებით „სოლიდარობა ქართულ ფეხბურთს“. შეიქმნება ონლაინ პეტიციაც.

**სტადიონზე მისულ მოსახლეობას მოულოდნელობა ელის:**
ორგანიზატორების სფიჩის მოლოდინში სტადიონი ჩაბნელდება, დინამოს მონიტორზე გამოჩნდება პრომო ვიდეო, რომელიც ადამიანებს ამცნობს სიახლეს: უმაღლესი ლიგა გაუქმდა, იქმნება „პრო ლიგა“ - ქართული ფეხბურთი ახალ სიცოცხლეს იძენს. რგოლი ასევე ისაუბრებს ქართული ფეხბურთის განვითარებაში მაყურებლის როლის შესახებ.

რგოლის შემდეგ დაიწყება პროლიგის გახსნისადმი მიძღვნილი ცერემონია, რომლის შემდეგაც სტადოინზე შედგება ამხანაგური მატჩი წინა წლის ჩემპიონატის 2 საუკეთესო გუნდს შორის.

**„უმაღლესი ლიგა მოკვდა, გაუმარჯოს პრო ლიგას“.**

**მეორე ეტაპი**

**იქმნება ჩემპიონატის ახალი კონცეპტუალურად განსხვავებული პლატფორმა.**

იქმნება პრო ლიგის საიტი. საიტზე იქმნება გულშემატკივრების ბაზა, რომელიც სტატისტიკურად გამოსახავს რომელ კლუბს რამდენი გულშემატკივარი ჰყავს. დარეგისტრირებული გულშემატკივარი ონლაინ და სატელეფონო პირდაპირი კომუნიკაციის სახით მუდმივად მიიღებს ინფორმაციას მიმდინარე საფეხბურთო მოვლენების შესახებ. დაეგზავნებათ დიჯითალ ბილეთები და ინფორმაცია სხვადასხვა სიმბოლური საჩუქრების შესახებ.

**გულშემატკივარიზატორი**

შეიქმნება საიტზე მიბმული აპლიკაცია, რომლითაც მომხმარებელი აკონტროლებს ფავორიტი გუნდის თამაშებს, შემადგენლობას, შედეგებს. აპლიკაციით გულშემატკივარს მივცემთ საშუალებას თითოეულ მატჩზე დააგროვოს წუთები, რომლითაც შეეძლება ითამაშოს ქართული პრო ლიგის თამაშების ვირტუალურ ტოტალიზატორში. მაგალითად თუ ერთ თამაშზე დასწრება არის 90 წუთი, ექაუნთზე გიჯდება 90 ქულა, რომლის გადამრავლებაც შეგიძლია ტოტალიზატორის საშუალებით. სეზონის ბოლოს კი შეგეძლება პრიზების მოგება.

**კომუნიკაციის ფარგლებში აუცილებლად მიგვაჩნია კლუბებისა და ფეხბურთელების ცნობადობის ამაღლება, მათი როგორც ფეხბურთელების იმიჯის გაუმჯობესება.**

სოციალურ ქსელში გავრცელდება კლუბების მიერ გადაღებული ვიდეოები. ფეხბურთელები რგოლებში საინტერესოდ გაგვაცნობენ თავიანთ თავს და წარგვიდგენენ თავიანთ საფეხბურთო უნარებს, ვიზუალურად მიმზიდველ სათამაშო ხერხებს. რგოლის დასასრულს გამოიწვევენ სხვა გუნდს და სთხოვენ მათაც ანახონ მაყურებელს თუ „რა შეუძლიათ“.

აუთდორში გამოჩნდება საგზაო ნიშნები, რომლებიც მიგითითებს იმის შესახებ თუ საით არის სტადიონი და რა თამაში ტარდება უახლეს მომავალში. გზად მძღოლს ასევე შემოხვდება ლაით ბოქსები, რომლის საშუალებითაც, ფეხბურთელების ფოტოებს, სახელსა და გვარებს, პოზიციას გაეცნობა.

**PartyBall**

ვგეგმავთ ივენთების სერიის შექმნას, რომელიც დაათარგეთებს შედარებით უფრო ახალგაზრდა სეგმენტს. გვინდა ამ სერიის ფარგლებში ფეხბურთს დავუკავშიროთ გართობისა და დასვენების სხვა საშუალებები. ჩემპიონატის დაწყებამდე გაიმართება ამხანაგური “ოლსტარ” თამაში, შედარებით თავისუფალ გარემოში - გაჯერებული იქნება ოსტატური SHOW-OFFING-ის ელემენტებით. თამაშთან ერთად სტადიონზე იქნება ლაივ ელექტრონული მუსიკა, დაუკრავენ პოპულარული ქართველი DJ-ები. სტადიონსა და მის გარეთ მოეწყობა საფესტივალო ტიპის სავაჭრო სივრცე, სხვადასხვა ქართულ კომპანიებთან თანამშრომლობით. ადამიანებს თამაშის დასრულების შემდეგ მიეცემათ საშუალება პირადად გაესაუბრონ ფეხბურთელებს და კეთ გაიცნონ ისინი. ღონისძიება გაშუქდება ტელევიზიისა და სხვა მედიუმების საშუალებით. შესაძლებელია გარკვეული ელემენტების მატჩებში მუდმივად ინტეგრაცია რაიონებსა და ქალაქებში.